**Major League Roller Hockey Europe** on Saksassa päämajaansa pitävä organisaatio, joka järjestää rullakiekkotapahtumia Mannheimissa. Järjestö on perustettu yhteistyössä Yhdysvalloissa rullakiekkosarjaa pyörittävän Major League Roller Hockeyn kanssa.

Summer Cup
----------

Summer Cup oli MLRH Europen vuotuinen päätapahtuma, johon kutsuttiin parhaat seurajoukkueet eri puolilta Eurooppaa. Ensimmäinen Summer Cup pelattiin elokuussa 2012 Englannissa, Sheffieldin Skate Centralissa. Eurooppalaista väriä turnauksessa edustivat vuoden 2011 Suomen mestari Koovee Rollers sekä Marsblade Capitals Tukholmasta.

Turnauksessa pelattiin runkosarja, jonka neljä parasta joukkuetta pääsi välieriin. Runkosarjan voittanut Manchester Warriors hallitsi myös välieräänsä Southampton Hornetsia vastaan. Kooveen välierävastustaja oli Marsblade Capitals. Finaalissa Koovee Rollers kaatoi siihen saakka tappioitta edenneen Manchester Warriorsin.

Brittiläiset seurat pelasivat heinäkuussa Lutterworthin Midlands Roller Arenalla yksipäiväisen esiturnauksen, jolla karsittiin kuudesta halukkaasta joukkueesta kaksi heikointa. Manchester Warriors voitti karsintaturnauksen puhtaalla pelillä.

Sekä karsintaturnauksessa että Summer Cupin otteluissa pelattiin kaksi 15 minuutin erää suoraa peliaikaa. Välierissä ja finaalissa eriä oli kolme.

Summer Cup 2012:  

1. SuomiKoovee Rollers, Tampere (SM-liiga)  

2. EnglantiManchester Warriors  

3. RuotsiMarsblade Capitals, Tukholma  

4. EnglantiSouthampton Hornets (BIPHA)  

5. EnglantiLeicester Dragons  

6. WalesRhyl Renegades (NIHL)  

BRHA-liigassa pelaavat EnglantiFerndown Falcons ja EnglantiWeyline Blackjacks Weymouthista karsiutuivat lopputurnauksesta.

Turnauksen pistepörssin voitti Kooveen Mikko Sulonen (2 maalia ja 11 syöttöä). Manchesterin Simon Hughes oli kymmenellä maalillaan paras maalintekijä.

Tähdistökentällinen:  

Matias Lehtonen, Koovee Rollers  

Carl Ashton, Manchester Warriors  

Jouni Aalto, Koovee Rollers  

Kristopher Dahling, Marsblade Capitals  

Simon Hughes, Manchester Warriors

Vuoden 2013 Summer Cup pelattiin Tampereella.

Oktoberfest
-----------

Oktoberfest oli MLRH Europen suuri syysturnaus. Ensimmäinen Oktoberfest pelattiin lokakuussa 2012 Saksan Mannheimissa Friedrichspark Arenalla. Turnauksen voitti ruotsalainen Marsblade Capitals.

Joukkueet jaettiin alkusarjan pelien perusteella kolmeen tasoryhmään. B-ryhmän voitti ranskalainen Aubagne Jokers ja C-ryhmän Leicester Dragons.

Oktoberfest 2012:  

1. RuotsiMarsblade Capitals, Tukholma  

2. SloveniaDivji Petelini, Jesenice  

3. RuotsiÖrebro Eagle Sports (Swehockey InLine Senior SM)  

4. SaksaMannheim Monsters (Inline Hockey Deutschland Bundesliga)  

5. RanskaAubagne Jokers (Nationale 1)  

6. BelgiaSportiek Spins (RBIHF National League 1)  

7. Yhdistynyt kuningaskuntaBRHA Misfits, Southampton (BRHA-liigan tähdistöjoukkue)  

8. SaksaDPL Stars, Mannheim (Die Players Liga Inline League)  

9. Yhdistynyt kuningaskuntaLeicester Dragons  

10. SaksaMannheim Blue Devils  

11. SaksaFrankfurt Mainprimaten (Inline Hockey Deutschland Bundesliga)  

12. SaksaMannheim Daredevils

Turnauksen parhaaksi pelaajaksi valittiin Capitalsin Kristopher Dahling ja parhaaksi maalivahdiksi Capitalsin Daniel Öndemar. Parhaat pistemiehet olivat Divji Petelinin Miha Bremec ja Örebron Kristian Luukkonen, parhaat maalintekijät Divji Petelinin Nejc Ravnihar ja Örebron Henric Stigell.

Jeux d'Hiver
------------

Talviturnaus kantoi nimeä Jeux d'Hiver, suomennettuna Talvikisat. Ensimmäinen Jeux d'Hiver pelattiin joulukuussa 2012 Rouenissa, Ranskassa.

Jeux d'Hiver 2012:  

1. RanskaRouen Spiders (Ligue Elite)  

2. RanskaParis Barbarians  

3. Yhdistynyt kuningaskuntaSouthampton Jaguars (BIPHA)  

4. WalesRhyl Renegades (BRHA)  

5. Yhdistynyt kuningaskuntaBRHA Misfits, Southampton (BRHA-liigan tähdistöjoukkue)  

Vuoden 2012 turnauksen parhaana pelaajana palkittiin Rouenin Patrik Sebek. Parhaaksi maalivahdiksi valittiin Jaguarsin Markus Piippo ja pelintekijäksi Renegadesin Morgan Porter. Paras maalintekijä oli Renegadesin Jake Porter.

Encierro
--------

Espanjassa pelattu Encierro-turnaus pelattiin ensimmäisen kerran helmikuussa 2013 Águilasissa.

Encierro 2013:  

1. RuotsiÖrebro Eagle Sports (Swehockey InLine Senior SM)  

2. RanskaAubagne Jokers (Nationale 1)  

3. EspanjaHC Águilas  

4. EspanjaHalcones Torrevieja  

5. EspanjaCabuxos Lugo  

6. Yhdistynyt kuningaskuntaSouthampton Jaguars (BRHA)  

Encierron voitti Örebro Eagle Sports. Paras pistemies oli Örebron Andreas Jensen (3+19) ja paras maalintekijä Örebron Michael Carlsson (16+2).

Lähteet
-------

1. ↑  Mulari, Setti: MLRH Europe restructured *mlrheurope.com*.  Arkistoitu 2.9.2012. Viitattu 29.8.2012.
2. ↑  Major League Roller Hockey Europe: Major League Roller Hockey Europe *mlrheurope.com*.  Arkistoitu 18.2.2013.
3. ↑  Andrejev, Jenni: Major League Roller Hockey -esittely rullakiekko.fi. Viitattu 26.7.2012.
4. ↑  Mulari, Setti: Koovee Rollers Triumph at the Summer Cup Major League Roller Hockey Europe.  Arkistoitu 31.8.2012. Viitattu 5.8.2012.
5. ↑  Mulari, Setti: MLRH European Summer Cup 2013 Major League Roller Hockey Europe.  Arkistoitu 2.9.2012. Viitattu 8.8.2012.
6. ↑  Mulari, Setti: MLRH Jeux d'Hiver Major League Roller Hockey Europe. Viitattu 3.9.2012. [vanhentunut linkki]
7. ↑  Mulari, Setti: Merci Beaucoup Les Spiders  11.12.2012. Major League Roller Hockey Europe. Viitattu 11.12.2012. [vanhentunut linkki]